עונש מוות לפי מדינה
עונש מוות לפי יבשות ומדינות > אפריקה > אפריקה - לפי מדינות

| מדינה | שנת ביצוע אחרונה | שנת ביטול | הערות |
| --- | --- | --- | --- |
| אוגנדה אוגנדה | 2005 | - | עונש מוות מתבצע במדינה בין היתר בגין רצח, טֵרוֹר, חֲטִיפָה, אונס, שוד אם המבצע משתמש בכלי נשק קטלני או מאיים איתו, בגידה וכמה עבירות צבאיות. בשנת 2019 בוטל עונש מוות חובה בחוק. |
| אלג'יריהאלג'יריה | 1993 | - | עונש מוות מתבצע במדינה בכיתת יורים בין היתר בגין בגידה במדינה, רצח בנסיבות מחמירות, סירוס וכתוצאה מכך גרימה למוות, הצתה (או הרס באמצעות מטעני חבלה) של בניינים, הצתת כלי רכב שגרמו למוות, השמדה מכוונת של ציוד צבאי וכתוצאה מכך גרימה למוות, ניסיונות להסתה כנגד המשטר, הרס שטח, סבוטז', טבח ורצח המוני, השתתפות בקבוצות חמושות או בתנועות מרד, טרור, מעשי עינוי, חטיפה, גניבה בנסיבות מחמירות, כמה עבירות צבאיות והַרעָלָה.  ב-20 בדצמבר 2012, הצביעה אלג'יריה בעד ההחלטה לשימוש בעונש מוות באספה הכללית של האו"ם. |
| אנגולה אנגולה | 1977 | 1992 | עונש המוות בוטל לחלוטין בחוקה בשנת 1992. |
| אסוואטיני אסוואטיני | 1983 | - | עונש מוות מבוצע בגין רצח ובגידה במדינה. |
| אריתריאה אריתריאה | 1989 | - | עונש מוות מתקיים בירייה ובתלייה. ההוצאה להורג האחרונה בוצעה כאשר אריתריאה הייתה חלק מאתיופיה בשנת 1989. עונש מוות מיושם בגין רצח, שוד מזוין, ריגול, בגידה, פשעים כלכליים, עבירות צבאיות, פשעי מלחמה ורצח עם. לפחות הוצאה להורג אחת בוצעה בין השנים 1999 ל-2008, אך אין לדבר אישור רשמי. |
| אתיופיה אתיופיה | 2007 | - | עונש מוות מתקיים בכיתת יורים ומבוצע בגין רצח, שוד שכתוצאה ממנו נגרם מוות או נכות קבועה של הקורבן, שוד מזוין, טרור, כמה פשעים כלכליים, ריגול, בגידה, עבירות צבאיות מסוימות, פשעי מלחמה, רצח עם, ניסיון לעבירות הון, פשעים כלכליים מסוימים בזמן של מלחמה. |
| בוטסואנה בוטסואנה | 2020 | - | עונש מוות מיושם במדינה בגין רצח, בגידה במדינה, ניסיון התנקשות בחייו של מנהיג המדינה, מרד, עריקה וטרור. אנשים שמזוכים מעונש מוות הם, בני נוער שהיו מתחת לגיל 18 בזמן הפשע, נשים בהריון, וחולי נפש. |
| בורונדי בורונדי | 2000 | 2009 | אף על פי שבוטל עונש המוות במדינה בשנת 2009, בורונדי הצביעה נגד ההקפאה של האו"ם על עונש המוות בשנת 2016. |
| בורקינה פאסו בורקינה פאסו | 1988 | 2018 (רק בגין פשעים אזרחיים) | עונש מוות בוטל בגין פשעים רגילים בשנת 2018, אך עדיין מתקיים בגין פשעי מלחמה. |
| בנין בנין | 1987 | 2016 | ב-6 ביולי 2012, הצטרפה בנין לפרוטוקול באמנה הבינלאומית בדבר זכויות אזרחיות ומדיניות לביטול עונש מוות. ההחלטה אושרה על ידי בית המשפט החוקתי בינואר 2016 אם כי עונש מוות עדיין קיים בחוקה אך אינו מיושם. |
| דרום אפריקה דרום אפריקה | 1989 | 1995 | ההוצאה להורג האחרונה בדרום אפריקה הייתה ב-1989. הוצאה להורג התרחשה ב-1991 בבנטוסטן. עונש מוות הוכרז כלא חוקתי על ידי בית המשפט ב-6 ביוני 1995. ב-25 במאי 2005 הורה בית המשפט החוקתי לבטל את כל עונשי המוות שנותרו במדינה. |
| דרום סודאן דרום סודאן | 2019 | - | הוצאות להורג מבוצעות במדינה בין היתר בגין בגידה, התקוממות, שוד, חבלה או טרור וכתוצאה מכך מוות, רצח וסחר בסמים בנסיבות מחמירות. |
| גאנה גאנה | 1993 | - | הוצאות למוות מתקיימות במדינה בכיתת יורים ובתלייה בגין רצח, בגידה ושוד מזוין. בשנת 2014 הוסכם כי יתקיים משאל עם על מספר תיקונים חוקתיים הכוללים ביטול עונש מוות. |
| גבון גבון | 1985 | 2010 | עונש המוות בוטל בשנת 2010. |
| ג'יבוטי ג'יבוטי | 1977 (מאז עצמאותה) | 1995 |  |
| גינאה גינאה | 2001 | 2017 | עונש מוות בוטל ב-2016 בגין פשעים רגילים, וב-2017 בגין כל הפשעים. |
| גינאה ביסאו גינאה ביסאו | 1986 | 1993 | עונש המוות בוטל בשנת 1993. |
| גינאה המשוונית גינאה המשוונית | 2014 | - | הוצאות למוות מתקיימות במדינה בכיתת יורים ותלייה, בין היתר בגין רצח, בגידה, טרור, שוד מזוין, ריגול, פיראטיות, פשעי מלחמה, כמה עבירות צבאיות ופשעים נגד האנושות. |
| גמביה גמביה | 2012 | - | הוצאות למוות מתקיימות במדינה בכיתת יורים בין היתר בגין בגידה, רצח וטרור. עונש מוות בוטל במדינה בשנת 1993 אך הוחזר באוגוסט 1995 תחת שליטתם של המועצה השלטת הזמנית של הכוחות המזוינים. בפברואר 2018 הודיעה גמביה על הקפאת העונש. במאי 2019 הוחלף עונש המוות של 22 אסירים במאסר עולם. |
| הרפובליקה הדמוקרטית של קונגו הרפובליקה הדמוקרטית של קונגו | 2003 | לא | עונש מוות מבוצע בתלייה ובירייה בגין רצח, רצח בנסיבות מחמירות, בגידה, הרס מתקנים צבאיים וכתוצאה מכך למוות, טרור, שוד מזוין, סחר בסמים והחזקת סמים במהלך המלחמה, ריגול, עבירות צבאיות, פשעי מלחמה, רצח עם ופשעים נגד האנושות. |
| הרפובליקה המרכז-אפריקאית הרפובליקה המרכז-אפריקאית | 1981 | - | הוצאות למוות מתקיימות במדינה בכיתת יורים בין היתר בגין בגידה במדינה, שרלטנות, כישוף, רצח ורצח בנסיבות מחמירות, טרור, אונס, שוד מזוין, חטיפה, סירוס וכתוצאה מכך לגרום למוות, תקיפת חבר ממשלה או פרלמנט, שוטר או שופט, רצח עם, פשעי מלחמה ופשעים נגד האנושות. |
| הרפובליקה של קונגו הרפובליקה של קונגו | 1982 | 2015 | עונש המוות בוטל ב-2015 |
| זימבבואה זימבבואה | 2005 | - | עונש מוות מבוצע בין היתר בגין רצח, בגידה גבוהה, טֵרוֹר, כמה עבירות צבאיות, ניסיון לרצח, הסתה או קשירת קשר לביצוע רצח, פשעי מלחמה ורצח עם. |
| זמביה זמביה | 1997 | - | עונש מוות מבוצע במדינה בין היתר בגין רצח, שוד בנסיבות מחמירות ועוד. הנשיא לוי מוואנוואסה הצהיר בשנת 2004 כי "כל עוד אני אשאר נשיא, אני לא אקיים צו הצאות למוות במדינה". |
| חוף השנהב חוף השנהב | 1960 (מאז עצמאותה) | 2000 |  |
| טוגו טוגו | 1978 | 2009 |  |
| טנזניה טנזניה | 1994 |  | עונש מוות מבוצע במדינה בין היתר בגין רצח, בגידה, עבירות צבאיות ומרד. |
| כף ורדה כף ורדה | 1835 | 1981 | ההוצאה להורג האחרונה במדינה הייתה כאשר כף ורדה הייתה מושבה של פורטוגל בשנת 1835. העונש בוטל לחלוטין מהחוקה בשנת 1981. |
| לוב לוב |  |  | הוצאות למוות מתקיימות במדינה בכיתת יורים בגין בגידה, ניסיון לשנות את צורת השלטון, רצח בכוונה תחילה, רצח בנסיבות מחמירות, טרור, סחר בסמים, שוד וכתוצאה מכך למוות. עבירות ריגול וצבא כגון סיוע לאויב או פגיעה בהגנה או בשלמותה הטריטוריאלית של המדינה. ב-2010 הוציאה לוב להורג יותר אנשים (18) מכל מדינה אפריקאית אחרת. |
| ליבריה ליבריה | 2000 | - | הוצאות להורג מתקיימות במדינה בתלייה בגין רצח בנסיבות מחמירות, שוד מזוין, טרור, חטיפה, בגידה וריגול. ב-16 בספטמבר 2005, הצטרפה ליבריה לאמנה הבינלאומית בדבר זכויות אזרחיות ומדיניות וביטלה את עונש המוות, אך החזירה אותו ביולי 2008. |
| לסוטו לסוטו | 1995 | - | הוצאות להורג מתקיימות במדינה בתלייה בגין רצח, בגידה, אונס ועבירות צבאיות כגון מרד. |
| מאוריטניה מאוריטניה | 1987 | - | הוצאות להורג מתקיימות במדינה בגין הומוסקסואליות, מעשי סדום, חילול השם, ניאוף, רצח, רצח בנסיבות מחמירות, טרור, עינויים, אונס, שוד מזוין, ניסיון שוד מזוין, הצתה, תקיפת שופט או פקיד ציבורי במסגרת תפקידו וכתוצאה מכך למותו, חטיפה שהביאה למוות, נטישת ילד או אדם חסר יכולת שגורם למותו, ריגול, בגידה, ועדות שקר הגורמת להורג שלא כדין. |
| מאוריציוס מאוריציוס | 1987 | 1995 |  |
| מאלי מאלי | 1980 | - | הוצאות להורג מתקיימות במדינה בכיתת יורים בין היתר בגין שוד כנופיות, הצתה, חטיפה, בגידה, עבירות צבאיות מסוימות, פשעים נגד האנושות, רֶצַח עַם, הרעלה או הרעלה המוניתו ביצוע עינויים. נכון להיום, אף אדם לא הוצא להורג מאז 1980, מה שהפך את מאלי למדינה שבפועל לא קיים בה עונש מוות. |
| מדגסקר מדגסקר | 1958 | 2015 | עונש המוות בוטל ב-10 בדצמבר 2014, מוקדם יותר, ב-24 בספטמבר 2012, חתמה מדגסקר על הפרוטוקול לאמנה הבינלאומית בדבר זכויות אזרחיות ומדיניות. |
| מוזמביק מוזמביק | 1986 | 1990 |  |
| מלאווי מלאווי | 1992 | - | הוצאות למוות מתקיימות במדינה בתלייה בין היתר בגין רצח, שוד אלים, אונס, בגידה ועבירות מסוימות בצבא. |
| מצרים מצרים | 2020 | - | הוצאות למוות מתקיימות במדינה בכיתת יורים והוא מבוצע בין היתר בגין עונש מוות על אונס (אם גם הקורבן נחטף), רצח, בגידה, טֵרוֹר וסחר בסמים. הפטורים מעונש מוות הם: נשים עם ילדים קטנים, נשים בהריון, בני נוער שהיו מתחת לגיל 18 בזמן הפשע, וחולי נפש. לפי כל ההשערות לפחות 1,700 בני אדם הוצאו להורג במדינה במסגרת חוק עונש המוות, כש-1,413 מתוכם בין השנים 2007–2014. מאז תחילת 2015 דווח על לפחות 354 עונשי מוות שבוצעו. עם זאת, המספרים אינם ברורים לחלוטין, המדינה אינה מפרסמת את כל ההוצאות להורג. |
| מרוקו מרוקו | 1993 | - | עונש מוות ניתן במדינה בין היתר בגין טרור, בגידה וריגול. בדצמבר 2013 הגישה קבוצת אופוזיציה פרלמנטרית הצעת חוק לביטול עונש המוות במרוקו. |
| ניגריה ניגריה | 2016 | - | עונש מוות בגין רצח ניתן בין היתר בגין חלול השם, הומוסקסואליות, ניאוף, בגידה, אונס, שׁוֹד, גילוי עריות, פעולות טרור, כמה עבירות צבאיות ומעשה סדום. |
| ניז'ר ניז'ר | 1976 | - | הוצאות למוות מתקיימות במדינה בכיתת יורים והוא ניתן בין היתר בגין לרצח בנסיבות מחמירות, סירוס וכתוצאה מכך למוות, חטיפת קטין וכתוצאה מכך למוות, טֵרוֹר, שׁוֹד, בגידה, בִּיוּן, רֶצַח עַם, פשעים נגד האנושות, ניסיון או קשירת קשר לבצע רצח עם, פשעים נגד האנושות ופשעי מלחמה מסוימים, סחר בבני אדם והַרעָלָה. |
| נמיביה נמיביה | 1990 (אף אחד מאז עצמאותה) | 1990 |  |
| סאו טומה ופרינסיפה סאו טומה ופרינסיפה | 1975 (אף אחד מאז עצמאותה) | 1990 |  |
| סודאן סודאן | 2019 | - | הוצאות למוות מתרחשות במדינה בין היתר בגין ניהול מלחמה נגד המדינה, זנות, סחר בסמים, שקר שגרם להוצאה להורג שלא כדין, ריגול, מעשים העלולים לסכן את עצמאותה או את אחדותה של המדינה, רצח, שוד מזוין, טרור, אונס גילוי עריות ועוד. |
| סומליה סומליה | 2020 | - | הוצאות למוות מתקיימות בסומליה בתלייה, כיתת יורים וסקילה. סומליה היא המדינה האפריקאית היחידה שמבצעת הוצאות להורג ציבוריות והן מבוצעות בגין רצח, טרור, בגידה, ריגול, כמה עבירות צבאיות, חילול קודש, כפירה וניאוף. |
| סיירה לאון סיירה לאון | 1998 | - | עונש המוות בוטל בשנת 2021. |
| סיישל סיישל | 1976 (אף אחד מאז עצמאותה) | 1993 |  |
| סנגל סנגל | 1967 | 2004 |  |
| צ'אד צ'אד | 2015 | 2020 | הוצאות להורג התקיימו במדינה בכיתת יורים. עונש מוות ניתן בין היתר בגין רצח בנסיבות מחמירות, הצתה, חטיפה וכתוצאה מכך גרימת מוות, פשעים הקשורים לטרור, בגידה, ריגול, תקיפת עובד ציבור, ניסיון לרצח על ידי הרעלה, ביצוע עינויים ועבירות צבאיות. אנשים עליהם לא חל מעונש מוות הם בני נוער שהיו מתחת לגיל 18 בזמן הפשע, חולי נפש, נשים עם ילדים קטנים ונשים בהריון. עונש המוות בוטל במדינה בשנת 2014, אך הוחזר ב-2015. באפריל 2020 ביטל הפרלמנט של צ'אד פה אחד את עונש המוות בגין טרור. נכון לינואר 2021 הדיון בהמתנה לאישורו של נשיא המדינה אשר צפוי לבטל את עונש המוות על כל הפשעים. |
| קומורו קומורו | 1997 | - | הוצאות להורג מתבצעות בכיתת ירים וניתן בין היתר בגין רצח בנסיבות מחמירות, רצח, אונס (אם זה מביא למות הקורבן), פעולות ברבריות כולל עינויים ואונס בנסיבות מחמירות. אנשים עליהם לא חל מעונש מוות הם בני נוער שהיו מתחת לגיל 18 בזמן הפשע, חולי נפש, נשים עם ילדים קטנים ונשים בהריון. |
| קמרון קמרון | 1997 | - | בקמרון מתבצע עונש מוות בתלייה ובכיתת יורים בין היתר בגין בגידה, טֵרוֹר, רצח בנסיבות מחמירות, רצח בכוונה תחילה, גניבה אלימה המובילה למוות או גרימת חבלה חמורה, חטיפת קטין שהביאה למותו של אותו קטין, תקיפת עובד מדינה בכוונה להרוג והסתה למלחמה. |
| קניה קניה | 1987 | - | הוצאות להורג מתקיימות במדינה בתליה בגין טרור, בגידה, רצח, שוד מזוין ועבירות צבאיות. ב-3 באוגוסט 2009 שונו עונשי המוות של כל 4,000 האסירים שנידונו לו למאסר עולם. |
| רואנדה רואנדה | 1998 | 2007 | מאחר שחלק ממבצעי רצח העם ברואנדה ברחו למדינות המסרבות להסגיר חשודים למדינות המשתמשות בעונש מוות, הפרלמנט ברואנדה הצביע על ביטול עונש המוות בשנת 2007. |
| תוניסיה תוניסיה | 1991 | - | עונש מוות מתבצע במדינה בין היתר בגין רצח, טֵרוֹר, אלימות ותוקפנות, התקפות נגד כוחות הביטחון, חטיפה, בגדיה, אונס, הצתה, עבירות צבאיות ועוד. ב־6 בינואר 2014, האספה המכוננת הלאומית (NCA) הצביעה על שמירת עונש מוות בחוקה בתוניסיה. מאז 2015 ניתן לתת עונש מוות בעיקר בגין טרור. |